**Dame Jocelyn Barbara Hepworth** DBE, nada en Wakefield o 10 de xaneiro de 1930 e finada en St Ives o 20 de maio de 1975 foi unha escultora e artista inglesa. A súa obra é un exemplo do modernismo e particularmente a escultura moderna. Foi unha das poucas artistas femininas da súa xeración que acadou prominencia internacional. Xunto con artistas como Ben Nicholson e Naum Gabo, Hepworth foi unha figura líder da colonia de artistas que residía en St Ives durante a segunda guerra mundial.

Traxectoria
-----------

### Primeiros anos

Jocelyn Barbara Hepworth naceu en 1903 en Wakefield, West Riding of Yorkshire, como a filla máis vella de Gertrude e Herbert Hepworth. O seu pai era enxeñeiro civil para West Riding County Council, e en 1921 converteuse en County Surveyor. Hepworth asistiu á Wakefield Girls' High School, onde recibiu premios de música aos doce anos, como indica Sophie Bowness en "Rhythm of the Stones: Barbara Hepworth and Music" e gañou unha bolsa para estudar en Leeds School of Art a partir de 1920. Foi alí onde coñeceu ao seu compañeiro Henry Moore. Fixéronse amigos e trabaron unha rivalidade amistosa que durou moitos anos. Hepworth foi a primeira que esculpiu as figuras furadas características da obra de ambos. Eles lideraron o camiño ao modernismo en escultura.

A pesar de intentar gañar unha posición nun ambiente dominado polos varóns, Hepworth logrou unha bolsa para asistir á Royal College of Art (RCA) de Londres, onde estudou dende 1921 ata que obtivo o seu diploma en 1924.

### Inicio da carreira

Tralos seus estudos en RCA, Hepworth viaxou a Florencia en 1921, cunha bolsa de West Riding. Hepworth tamén foi finalista do Prix-de-Rome, que gañou o escultor John Skeaping. Logo de viaxar con el a Siena e Roma, ambos casaron o 13 de maio de 1925 en Florencia. En Italia, Hepworth aprendeu a tallar o mármore con Giovanni Ardini. Hepworth e o seu home volveron a Londres en 1926, exhibindo as súas obras no seu piso. En 1929 naceu en Londres o seu fillo Paul.

Os seus primeiros traballos estaban interesados na abstracción e os movementos artísticos do continente. En 1933, viaxou con Ben Nicholson a Francia, onde visitaron os estudos de Jean Arp, Pablo Picasso e Constantin Brâncuşi. Hepworth involucrouse máis tarde no movemento artístico con base en París, Abstraction-Création.< En 1933, cofundou o movemento Unit One con Nicholson e Paul Nash, o crítico Herbert Read e o arquitecto Wells Coates. O movemento buscaba unificar surrealismo e abstracción na arte británica.

Hepworth tamén axudou a dar a coñecer artistas continentais entre o público británico. En 1937 fixo o deseño de *Circle: An International Survey of Constructivist Art*, libro de 300 páxinas sobre os artistas construtivistas publicado en Londres e editado por Nicholson, Naum Gabo e Leslie Martin.

Hepworth casou con Nicholson o 17 de novembro de 1938 no rexistro de Hampstead, ao norte de Londres, despois de que este se divorciase da súa esposa Winifred. A parella tivo trixéminos en 1934, Rachel, Sarah e Simon. Rachel e Simon convertéronse tamén en artistas. A parella divorciouse en 1951.

### St Ives

Hepworth, Nicholson e os seus tres fillos foron a vivir a Cornualla co inicio da segunda guerra mundial en 1939. Hepworth viviu nos estudios de Trewyn en St Ives dende 1949 ata a súa morte en 1975. Dixo que "descubrir o estudio de Trewyn foi unha espicie de maxia. Aquí había un estudio, un patio e un xardín onde podía traballar ao aire libre e espazo". St Ives convertérase nun refuxio para moitos artistas durante a guerra. O 8 de febreiro de 1949, Hepworth e Nicholson cofundaron a Penwith Society of Arts en Castle Inn; dezanove artistas foron membros fundadores, incluíndo Peter Lanyon e Bernard Leach.

Hepworth foi tamén unha debuxante habilidosa. Despois de que a súa filla Sarah fose hospitalizada en 1944, trabou amizade co cirurxián Norman Capener. Por invitación de Capener, asistiu a procementos cirúrxicos e entre 1947 e 1949 creou preto de oitenta debuxos de salas de operacións en xiz, tinta e lapis. Hepworth estaba fascinada polas semellanzas entre cirurxiáns e artitas, afirmando: "Hai, paréceme, unha afinidade próxima entre o traballo e a estratexia dos médicos e os cirurxiáns, e os pintores e escultores".

En 1950, a obra de Hepworth foi exhibida no pavillón británico da XXV Bienal de Venecia xunto con traballos de Matthew Smith e John Constable. A Bienal de 1950 foi a última en que se exhibiron artistas contemporáneos británicos xunto con artistas do pasado. Dous encargos públicos, *Contrapunctal Forms* e *Turning Forms*, se expuxeron no Festival of Britain de 1951.

Durante este período, Hepworth cambiou de traballar só en pedra e madeira para traballar tamén con bronce e arxila. Hepworth empregou habitualmente o seu xardín en St Ives, que deseñou co seu amigo o compositor Priaulx Rainier, para ver os bronces de grande escala.

### Morte do seu fillo

O seu fillo máis vello, Paul, faleceu o 13 de febreiro de 1953 nun accidente de avión mentres servía na Royal Air Force en Tailandia. Na igrexa parroquial de St Ives existe un memorial na súa memoria, *Madonna and Child*.

Agotada, en parte pola morte do seu fillo, Hepworth viaxou a Grecia coa súa amiga Margaret Gardiner en agosto de 1954. Visitaron Atenas, Delfos e moitas illas do Exeo.

Cando Hepworth volveu a St Ives, descubriu que Gardiner lle enviara un gran cargamento de madeira de guarea nixeriana. A pesar de que só recibiu un tronco, Hepworth viu que a carga dende Nixeria ata os peiraos de Tilbury era de dezasete toneladas. Entre 1954 e 1956 Hepworth esculpiu seis pezas coa madeira de guarea, moitas delas inspiradas pola súa viaxe a Grecia, como "Corinthos" (1954) e "Curved Form (Delphi)" (1955).

### Últimos anos

A artista incrementou enormemente o espazo do seu estudio cando adquiriu o Palais de Danse, estudio de cinema e danza ao outro lado da rúa en Trewyn en 1960. Empregou este novo espazo para traballar en encargos a grande escala.

Hepworth tamén experimentou coa litografía ao final da súa carreira. Creou dúas series litográficas coa Curwen Gallery e o seu director Stanley Jones, unha en 1969 e outra en 1971. A primeira titulouse "The Aegean Suite" (1971) e estaba inspirada pola viaxe a Grecia en 1954 con Margaret Gardiner. A artista tamén creou unha serie de litografías titulada "Opposing Forms" (1970) coa Marlborough Fine Art de Londres.

Barbara Hepworth faleceu nun incendio accidental no seu estudio de Trewyn o 20 de maio de 1975 aos 72 anos.

Recoñecemento
-------------

Hepworth recibiu en 1959 o Grand Prix da Bienal de São Paulo. Tamén recibiu o premio Freedon de St Ives en 1968 como recoñecemento das súas fundamentais contribucións á cidade. Recibiu graos honoríficos de Birmingham (1960), Leeds (1961), Exeter (1966), Oxford (1968), Londres (1970) e Manchester (1971). Foi nomeada CBE en 1958 e DBE en 1965. En 1973 foi elixida membro honoraria da American Academy of Arts and Letters.

Trala súa morte, o seu fogar e estudio en St Ives converteuse no Barbara Hepworth Museum, que dende 1980 está baixo control da Tate.

En 2011 abriu The Hepworth Wakefield no seu fogar de Wakefield. O museo foi deseñado polo arquitecto David Chipperfield.

En xaneiro de 2015 anunciouse que a Tate Britain ía organizar a primeira grande exposición en Londres da obra de Hepworth dende 1968. Traería máis de 70 das súas obras, incluíndo as principais tallas e bronces polas que é célebre. Incluiría tamén fotografías inéditas do arquivo de Hepworth, como un autorretrato en fotograma creado na década de 1930 e *collages* fotográficos experimentais.

Galería
-------

* Monolith-Empyrean, 1953.*Monolith-Empyrean*, 1953.
* Winged Figure, 1963, exterior da tenda de John Lewis, Holles Street e Oxford Street, Londres.*Winged Figure*, 1963, exterior da tenda de John Lewis, Holles Street e Oxford Street, Londres.
* Sphere with Inner Form, 1963, no Kröller-Müller Museum, Otterlo, Países Baixos.*Sphere with Inner Form*, 1963, no Kröller-Müller Museum, Otterlo, Países Baixos.
* Achaean, c. 1963, en St Catherine's College, Oxford.*Achaean*, c. 1963, en St Catherine's College, Oxford.
* Dual Form en St Ives Guildhall.*Dual Form* en St Ives Guildhall.
* Single Form (Memorial) en Battersea Park, Londres.*Single Form (Memorial)* en Battersea Park, Londres.
* Rock Form (Porthcurno), 1964, Franklin Parkway, Filadelfia.*Rock Form (Porthcurno)*, 1964, Franklin Parkway, Filadelfia.
* Construction (Crucifixion): Homage to Mondrian, 1966, exterior da catedral de Winchester.*Construction (Crucifixion): Homage to Mondrian*, 1966, exterior da catedral de Winchester.
* Two Forms, 1969, St Ives.*Two Forms*, 1969, St Ives.
* Four Square Walk through, 1966, Churchill College, Cambridge.*Four Square Walk through*, 1966, Churchill College, Cambridge.
* Corinthos, 1954–5, en Tate Liverpool.*Corinthos*, 1954–5, en Tate Liverpool.

Notas
-----

1. 1 2 3 4 5 6 7  Gale, Matthew "Artist Biography: Barbara Hepworth 1903–75" Consultado o 31 de xaneiro de 2014.
2. 1 2 3 4 5 6 7 8  Barbara Hepworth: Biography. Hepworth Estate. Consultado o 31 de xaneiro de 2014
3. ↑  *Barbara Hepworth: Centenary*. Tate Publishing. 2003. p. 25. ISBN 1-85437-479-6.
4. ↑  Hepworth, Barbara (1970). *Barbara Hepworth: A Pictorial Autobiography* (1.ª ed.). Nova York: Praeger Publishers. LCCN 73-99496.
5. ↑  Festing, Sally (1995). *Barbara Hepworth: A Life of Forms*. pp. xviii, 24.
6. ↑  "Barbara Hepworth". Cornwall County Council. 2007. Arquivado dende o orixinal o 25 de outubro de 2007. Consultado o 1 de febreiro de 2014.
7. ↑  "Abstraction-Création". Encyclopædia Britannica. Consultado o 31 de xaneiro de 2014.
8. 1 2  Paul Nash: Modern artist, ancient landscape: Room guide: Unit One: 'A Contemporary Spirit' Arquivado 19 de agosto de 2018 en Wayback Machine.. Tate Liverpool. Consultado o 31 de xaneiro de 2014.
9. ↑  Barbara Hepworth: *Single Form* 1961 Arquivado 18 de agosto de 2018 en Wayback Machine.. Peggy Guggenheim Collection, Venice. Consultado o 31 de xaneiro de 2014.
10. 1 2 3  Bowness, Alan ([n.d.]). *Life and Work* Arquivado 01 de febreiro de 2014 en Wayback Machine.. Hepworth Estate. Consultado o 31 de xaneiro de 2014.
11. ↑  Riggs, Terry "Artist Biography: Ben Nicholson OM 1894–1982" Tate, Consultado o 29 de xaneiro de 2014.
12. 1 2 3 4 5  About Barbara Hepworth Museum and Sculpture Garden. Tate St Ives. Consultado o 31 de xaneiro de 2014.
13. ↑  Penwith Society. Cornwall Artists Index. Consultado o 31 de xaneiro de 2014.
14. 1 2 3  "Barbara Hepworth: The Hospital Drawings 27th November 2012". *pallant.org.uk*. Pallant House Gallery. Arquivado dende o orixinal o 15 de febreiro de 2016. Consultado o 11 de febreiro de 2016.
15. ↑  Hepburn, Nathaniel (3 de setembro de 2013). *Barbara Hepworth: The Hospital Drawings*. Nova York, NY: Tate. ISBN 978-1-84976-165-9.
16. 1 2  "Timeline: 1950 Group show". *British Pavilion in Venice*. British Council. Arquivado dende o orixinal o 08 de febreiro de 2014. Consultado o 25 de febreiro de 2014.
17. 1 2 3 4 5 6  Stephens, Chris (1998). Dame Barbara Hepworth: Two Figures (Heroes) 1954. Tate. Consultado o 31 de xaneiro de 2014.
18. ↑  "Selected sculptures: *Madonna and Child*". Hepworth Estate. Consultado o 31 de xaneiro de 2014.
19. ↑  Bowness, Sophie. St Ives. Hepworth Estate. Consultado o 31 de xaneiro de 2014.
20. ↑  Behrman, Pryle. "Fifty Years at the heart of British Printmaking" Arquivado 19 de febreiro de 2014 en Wayback Machine. Consultado o 31 de xaneiro de 2014.
21. 1 2  "Barbara Hepworth: Graphic works 26 April 2013 – 7 February 2014". *hepworthwakefield.org*. The Hepworth Wakefield. Arquivado dende o orixinal o 08 de maio de 2013. Consultado o 11 de febreiro de 2016.
22. ↑  Bowness, Sophie. "Biography". *barbarahepworth.org.uk*. Sophie Bowness. Consultado o 11 de febreiro de 2016.
23. ↑  Deceased Members: Deceased Foreign Honorary Members Arquivado 26 de xullo de 2011 en Wayback Machine.. American Academy of Arts and Letters. Consultado o 31 de xaneiro de 2014.
24. ↑  "Our gallery". *hepworthwakefield.org*. The Hepworth Wakefield. Arquivado dende o orixinal o 28 de xaneiro de 2016. Consultado o 11 de febreiro de 2016.
25. ↑  Brown, Mark. "Tate Britain brings Barbara Hepworth out of the shadows and back in focus". *The Guardian*. Consultado o 23 de xaneiro de 2015.
26. ↑  "Corinthos 1954–5". UK: Tate Gallery. Consultado o 5 de agosto de 2015.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Barbara Hepworth Modificar a ligazón no Wikidata*** |

### Bibliografía

* Curtis, Penelope (1998). *Barbara Hepworth* (en inglés). Tate Publishing. ISBN 1-85437-225-4.
* Hepworth, Barbara. *Hepworth, Barbara: A Pictorial Autobiography* (en inglés). Tate Publishing. ISBN 1-85437-149-5.
* Festing, Sally (15 de maio de 1995). *Barbara Hepworth: A Life of Forms* (en inglés). Londres; Nova York, N.Y: Viking. ISBN 978-0-670-84303-9.

### Ligazóns externas

* Páxina oficial
* Barbara Hepworth na Tate Collection Arquivado 18 de novembro de 2009 en Wayback Machine.
* Barbara Hepworth's Sculpture Records, 1925–1975

|  |  |
| --- | --- |
| Control de autoridades | 
* Wd: Q234109
* WorldCat
* VIAF: 74644603
* AAG: 1147
* AGORHA: 111482
* BIBSYS: 1606126540679
* BMT: 71562
* BNE: XX1300601
* BNF: 119547959
* BRE: 4664415
* Bridgeman: 1825
* CiNii: DA04118895
* DeutscheBio: 118549405
* Discogs: 1303816
* EBID: ID
* Europeana: ID
* FAST: 1898202
* FemBio: 13213
* GEC: 0032423
* GND: 118549405
* ISNI: 0000 0001 0916 5360
* LCCN: n50035565
* Munzinger: 00000010517
* NKC: js20030728003
* NLA: 35690552
* NNDB: 000084562
* NPG: mp05400
* NTA: 070549265
* ODNB: 31221
* OL: OL125573A
* openMLOL: 212282
* PTBNP: 1574548
* RKD: 37687
* SELIBR: 360009
* SNAC: w60p11b0
* SUDOC: 027526488
* Tate: 1274
* TePapa: 1048
* Theatricalia: tmm
* ULAN: 500010387
* WikiTree: Hepworth-293

 |